Etelä-Savon hyvinvointialue

Etelä-Savon hyvinvointialue eli Eloisa on Etelä-Savon maakunnan kattava hyvinvointialue, joka perustettiin osana maakunta- ja soteuudistusta.

Kunnat 
Hyvinvointialueeseen kuuluu 12 kuntaa, joista kolme on kaupunkeja.

  Enonkosken kunta
  Hirvensalmen kunta
  Juvan kunta (Jockas)
  Kangasniemen kunta
  Mikkelin kaupunki (Sankt Michel)
  Mäntyharjun kunta
  Pertunmaan kunta
  Pieksämäen kaupunki
  Puumalan kunta
  Rantasalmen kunta (Randasalmi)
  Savonlinnan kaupunki (Nyslott)
  Sulkavan kunta

Vuoden 2022 huhtikuussa hyvinvointialueella asui 131 310 asukasta.

Palvelut 
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

Sosiaalihuolto 
Savon erityishuoltopiirin muodostanut Vaalijalan kuntayhtymä siirtyi 1.1.23 osaksi Etelä-Savon ja Pohjois-Savon hyvinvointialueita. Vaalijalan osaamis- ja tukikeskus jatkaa toimintaansa Etelä-Savon hyvinvointialueella omana alabrändinään, avopalvelut puolestaan siirtyivät kokonaisuudessaan sekä Etelä-Savon, että Pohjois-Savon hyvinvointialueille.

Tervydenhuolto 

Alueella toimii kaksi keskussairaalaa, joista yksi toimii Mikkelissä ja toinen Savonlinnassa. Alueella toimii myös Moision sairaala. 

Laboratoriopalvelut tuottaa hyvinvointiyhtymä ISLAB.

Pelastustoiminta 
Pelastustoiminnan osalta hyvinvointialueen kunnat kuuluvat Etelä-Savon pelastuslaitoksen toimialueeseen.

Aluevaltuusto 
Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Etelä-Savon hyvinvointialueen aluevaltuustoon valittiin 59 valtuutettua.

Lähteet